[{"text_idx": "#000001", "text": "Mae rhaid i Drafnidiaeth Cymru ymrwymo i ymgynghori a\u0302 chymunedau yn well cyn gwneud penderfyniadau, meddai Rhun ap Iorwerth AC"}, {"text_idx": "#000002", "text": "Mae Trafnidiaeth Cymru wedi newid amseroedd tre\u0302n mewn gorsafoedd llai yn Ynys Mo\u0302n heb ymgynghori\u2019n ddigonol hefo\u2019r cymunedau sydd wedi cael eu heffeithio."}, {"text_idx": "#000003", "text": "Mae\u2019r newidiadau diweddar i\u2019r amserlen yn golygu bod llai o wasanaethau\u2019n cael eu rhedeg i orsafoedd llai ar yr ynys, sy\u2019n codi problemau i\u2019r defnyddwyr."}, {"text_idx": "#000004", "text": "Mae Trafnidiaeth Cymru wedi gwneud newidiadau amgen ers derbyn cwynion, ond mae\u2019r trenau diwedd dydd dal yn bryder i\u2019r AC Rhun ap Iorwerth, sydd wedi weithredu ar y fater yma yn diweddar er mwyn sicrhau bod gwasanaeth gwell yn cyrraedd gorsafoedd bach yr ynys."}, {"text_idx": "#000006", "text": "\u201cMi wnaeth nifer o etholwyr gysylltu efo fi yn dilyn newidiadau amserlenni yn siomedig bod gwasanaethau i orsafoedd llai Mo\u0302n\u2014Fali, Rhosneigr, Ty\u0302 Croes, Bodorgan a Llanfairpwll\u2014wedi cael eu lleihau. Oes, mae eisiau gwasanaethau cyflym, ond mae angen gwasanaethu ein cymunedau ni hefyd."}, {"text_idx": "#000007", "text": "\u201cDwi yn falch bod Trafnidiaeth Cymru wedi dod yn o\u0302l ataf i rw\u0302an i ddweud bod yna newidiadau wedi cael eu gwneud i amserlenni sydd yn bodloni nifer o\u2019r cwynion a gafodd eu gwneud. Wedi dweud hynny, mae yna sawl bryder o hyd yngly\u0302n ag argaeledd trenau i orsafoedd llai ar ddiwedd y diwrnod ysgol ac yn y blaen."}, {"text_idx": "#000008", "text": "\u201cMae Trafnidiaeth Cymru wedi cyfaddef i mi, \u2018na wnaethon ni ddim efallai ymgynghori digon efo\u2019r cymunedau wrth wneud y penderfyniadau\u2019, a dwi\u2019n meddwl bod y pryderon eraill yma yngly\u0302n a\u0302 threnau diwedd y dydd yn enghraifft arall o rywbeth fyddai wedi cael ei fflagio i fyny pe bai ymgynghori iawn wedi cael ei wneud."}, {"text_idx": "#000010", "text": "\u201cNewid amserlen mis Rhagfyr oedd y newid mwyaf i\u2019r gwasanaethau ers dros dri degawd. Mae hyn wedi bod o fudd i rai defnyddwyr rheilffyrdd, ond mae gwasanaethau eraill wedi cael eu heffeithio yn anffodus. Mae Trafnidiaeth Cymru wedi ceisio cyflwyno mesurau amgen i ddatrys y sefyllfaoedd ble mae gwasanaethau wedi\u2019u heffeithio, ac yn adolygu posibiliadau pellach i ddiwygio amserlen fel rhan o newid amserlen mis Mai."}, {"text_idx": "#000012", "text": "Cysylltwch a\u0302 Thrafnidiaeth Cymru trwy e-bost: customer.relations@tfwrail.wales neu ffo\u0302n: 0333 3211 202."}]